MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 274
Consiliul Local al Municipiului Craiova, întrunit în şedinţa ordinară din data de 29.07.2010;

Având în vedere raportul nr.100745/2010 întocmit de Direcţia Patrimoniu  prin care se propune modificarea contractului de concesiune nr.48421/2007 încheiat între Consiliul Local al Municipiului Craiova şi dr. Godeanu Mihaela şi rapoartele comisiilor de specialitate ale Consiliului Local al Municipiului Craiova nr.118, 119, 123, 124 şi 125/2010;

          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale şi Ordonanţei Guvernului nr.124/1998, republicată, privind organizarea şi funcţionarea cabinetelor medicale; 

În temeiul art.36, alin.2, lit. c, coroborat cu alin.5, lit. a, art.45, alin.3, art.61, alin.2 şi art.123, alin.1 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă modificarea contractului de concesiune nr.48421/11.06.2007, având ca obiect spaţiul cu destinaţia de cabinet medical individual, situat în municipiul Craiova, str. 1 Decembrie 1918, nr.14, în sensul înlocuirii formei de înregistrare a concesionarului, din persoană juridică S.C.OMNI MED S.R.L., în persoană fizică C.M.I. Dr. Godeanu Mihaela.
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi dr. Godeanu Mihaela vor aduce la îndeplinire prevederile prezentei hotărâri.

